**גל דה פז** (נולדה ב-12 בנובמבר 1987) היא זמרת-יוצרת ישראלית, סולנית להקת "דה פז בנד" (The Paz Band) וחברת להקת "לוסיל קרו" (Lucille Crew) ומורה לפיתוח קול.

תולדות חיים וקריירה
-------------------

נולדה באילת ובנעוריה למדה בקיבוץ מעגן מיכאל וברימון בית ספר למוסיקה. המוזיקה עליה גדלה ומקור השראתה הייתה בלוז, רוק, ג'אז ובעיקר שירי שנות השישים בסגנון פסטיבל וודסטוק. בגיל 16 שמעה לראשונה את ג'ניס ג'ופלין ואימצה בראשית דרכה רבים ממאפייני סגנון שירתה (אחד מהשירים הראשונים שפרסמו אותה הייתה הגרסה העברית לשירה של ג'ופלין Me and Bobby McGee אותו תרגמה לעברית ישראלית כ"אני וקובי שלי"). בשנת 2003, בגיל 17, ניגשה להיבחן לתוכנית "כוכב נולד" הראשונה והודחה בשלב האודישן. בגיל 20 נישאה למוזיקאי אריאל קשת, בנם של יונה אליאן וששי קשת וחבר להקת פול טראנק, שהפיק את שלושת תקליטיה הראשונים (השניים התגרשו ב-2018).

בניגוד לתקליט הראשון, שהיה בגוון בלוז רוק ובו שרה בעברית (ונחשב בדיעבד בעיני דה פז כתקליט בוסרי ובכיוון מוזיקלי שגוי), שלושת תקליטיה הבאים היו תקליטי אינדי רוק בהם שרה באנגלית.

תקליטה "Goldie" ראה אור ב-2013 ובו שיתפה פעולה עם מוטי לייבל (גיטרה) ואריאל קשת (קלידים והפקה מוזיקלית). לאחר הפקת התקליט יצאה לשהות של כשנה בלוס אנג'לס. ב-2014 הקימה את "דה פז בנד" בה שותפים גם הבסיסט רז בליצבלאו והמתופף אור כחלון. כל החומרים המקוריים של הלהקה חוברו על ידי דה פז. את אריאל קשת החליף יובל ברוסילובסקי. הלהקה מופיעה רבות ברחבי ישראל, בין היתר בפסטיבלים כגון פסטיבל יערות מנשה ואינדינגב ובמועדונים כגון הבארבי בתל אביב, הצוללת הצהובה בירושלים ועוד.

בשנת 2015 נבחרה גל דה פז לאשת השנה האלטרנטיבית בתחום המוזיקה בישראל.

במאי 2017 הופיעה דה פז בנד כמופע חימום לפני הופעת להקת אירוסמית' בפארק הירקון, לאחר שורה של הופעות חימום של אמנים זרים שביקרו בישראל. באותה שנה הופיעה בפסטיבל יערות מנשה. בפסטיבל השתתפו בין היתר אורפנד לנד, אביתר בנאי, אלון עדר, אסתר רדא, ועדי-קשת כהן.

בשנת 2015 הצטרפה להרכב ההיפ-הופ-פאנק (Funk) של ישגב דותן, "לוסיל קרו" (Lucille Crew) ומאז היא מחלקת את זמנה בין יצירה מקורית שלה במסגרת להקתה לבין הופעות כזמרת במסגרת ההרכב המגוון ברחבי אירופה.

בנובמבר 2018 הושק בשירות המוזיקה אייטיונס תקליטה הרביעי (והשני במסגרת ההרכב "דה פז בנד"), "Supply & Demand".

בשנת 2020 השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר זוהר גינזבורג, עינב ג'קסון כהן, אור אדרי, אלישע בנאי, סיון טלמור, פלורה, איה זהבי פייגלין ואחרים.

דיסקוגרפיה
----------

* **בלוז לחלום**, 2010
* **Goldie**, ‏ 2013
* **Down The Rabbit Hole**, גל דה פז בנד, 2016
* **Supply & Demand**, דה פז בנד, 2018
* **Uncovered,** גל דה פז, 2022

קישורים חיצוניים
----------------

ויקישיתוף מדיה וקבצים בנושא **גל דה פז** בוויקישיתוף
* גל דה פז, ברשת החברתית פייסבוק
* גל דה פז, באתר ספוטיפיי
* גל דה פז, באתר MusicBrainz (באנגלית)
* גל דה פז, באתר Discogs (באנגלית)
* גל דה פז, דף שער בספרייה הלאומית
* גל דה פז, ברשת החברתית פייסבוק (אתר רשמי)
* דורון גל, ‏בלוז דה פז, באתר ‏מאקו‏, 25 בינואר 2010
* אדר אבישר, גל דה פז היא הדבר הבא של הרוק הישראלי (אורכב 26.05.2020 בארכיון Wayback Machine), 2 בפברואר 2017
* עמי פרידמן, לקראת המופע עם אירוסמית': גל דה פז בשיר חדש, באתר ynet, 17 במאי 2017
* שירן גבאי דמארי, גל דה פז: "אני מרגישה בנוח עם הנשיות שלי כמעט רק על הבמה", offline, 22 באפריל 2018
* אתר למנויים בלבד בן שלו, גל דה פז שמחה שהודחה מ"כוכב נולד 1" כבר בשלב האודישנים, באתר הארץ, 21 באוקטובר 2018
* פרופיל, אתר הצוללת הצהובה

הערות שוליים
------------

1. ↑  איילה אור-אל, הקשת והגל, באתר ynet, 20 באוגוסט 2013
2. ↑  גלי עמרן, 5 אנשי השנה האלטרנטיביים, 13 בספטמבר 2015
3. ↑  אתר למנויים בלבד לעוף, לראות דינוזאורים וגם להעיר את אמא. מה ששמעתם, באתר הארץ, 3 באוגוסט 2021
4. ↑   אביתר בנאי, אורפנד לנד, The Girls ועוד בפסטיבל יערות מנשה 2017, באתר וואלה!‏, 20 במרץ 2017
5. ↑  נועה ארגוב, ‏"בשבילי לקבל גראמי אומר שאני אגיד כל מיני שטויות בטלוויזיה", באתר ‏מאקו‏, 22 בינואר 2016
6. ↑  יובל אראל‏, פסטיבל אינדי זומזום יוצא לדרך, בבלוג של יובל אראל, מגזין מוזיקה ותרבות, 26 באפריל 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007590697305171
* MusicBrainz: 84ffa0ec-8a77-49fd-90e1-177b7b94cb13
* VIAF: 42145304371978570847
* WorldCat: viaf-42145304371978570847

 |